b'\n_START_ARTICLE_\nMartin Ahlstr\xc3\xb6m\n_START_PARAGRAPH_\nMartin Kasimir Ahlstr\xc3\xb6m (s. 25. syyskuuta 1946 Raisio) on turkulainen kuvataiteilija ja graafikko. H\xc3\xa4n on Torsten ja Hilla Ahlstr\xc3\xb6min esikoislapsi. Turun piirustuskoulusta valmistunut taiteilija debytoi vuonna 1972. Martin avioitui Saga Marianne Thom\xc3\xa9n kanssa vuonna 1968. Esikoinen Jan Kasimir Syntyi vuonna 1973 ja Johanna Maria vuonna 1976._NEWLINE_Ahlstr\xc3\xb6m on toiminut Turun piirustuskoulun lehtorina._NEWLINE_Ahlstr\xc3\xb6min grafiikka on tarkkaa ja yksityiskohtaista. Tyypillinen teos 1970- luvulta sis\xc3\xa4lsi muutamia esineit\xc3\xa4, joilla ei muodollisesti ollut yhteytt\xc3\xa4 toisiinsa. Sommitelman tarkka j\xc3\xa4sent\xc3\xa4minen antoi katsojalle vapauden tulkita n\xc3\xa4kem\xc3\xa4\xc3\xa4ns\xc3\xa4. H\xc3\xa4nen 1980-luvun tuotannolleen tyypillist\xc3\xa4 oli valita rajattu kohde kaupunkimaisemasta, tai tehd\xc3\xa4 sarja muutoksen alla olleesta kohteesta. Yleisin aihe oli rakennus tai tarkasti rajattu maisema._NEWLINE_Martin Ahlstr\xc3\xb6m siirtyi 1990-luvulla yh\xc3\xa4 abstraktimpaan tyyliin. Tyypillinen aihe oli edelleen ty\xc3\xb6kalu tai koneen osa, jonka taiteilija muutti usein l\xc3\xa4hes tunnistamattomaan muotoon. My\xc3\xb6s usealla v\xc3\xa4rill\xc3\xa4 toteutetut ty\xc3\xb6t kuuluivat h\xc3\xa4nen 1990-luvun tuotantoonsa._NEWLINE_Tuotteliaana taiteilijana tunnettu Ahlstr\xc3\xb6m tunnetaan parhaiten grafiikastaan ja veistoksistaan. H\xc3\xa4nelle annettiin Valtion taidepalkinto vuonna 1972.'